ai4bharat/Pralekha huggingface dataset:
પંચાયતી રાજ મંત્રાલય
દેશમાં કોવિડ-19 મહામારીનો ફેલાવો રોકવા માટે સમગ્ર દેશના જિલ્લા વહીવટીતંત્રો અને ગ્રામ પંચાયતો વિવિધ પ્રવૃત્તિઓ દ્વારા પ્રતિક્રિયા આપી રહ્યા છે
સલાહકાર સમિતિની રચના; બીમારી અંગે લોકોમાં જાગૃતિ માટે દિવાલો પર ચિત્રકામ અને લખાણ; માસ્કનું સ્થાનિક સ્તરે ઉત્પાદન અને વિતરણ; જરૂરિયાતમંદ લોકોને રાંધેલા ભોજન/રેશનનું વિનામૂલ્યે વિતરણ; અને સાર્વજિનક સ્થળોના સેનિટાઇઝેશન સહિત વિવિધ પગલાં લેવામાં આવી રહ્યા છે
દેશમાં કોવિડ-19 મહામારીના ફેલાવાને નિયંત્રણમાં રાખવા માટે દેશભરના જિલ્લા વહીવટીતંત્ર અને ગ્રામ પંચાયતો વિવિધ પ્રવૃત્તિઓ કરીને પ્રતિક્રિયા આપી રહ્યા છે. અહીં એવી કેટલીક પહેલનો ઉલ્લેખ કરવામાં આવ્યો છે જેને અન્ય લોકો પણ શ્રેષ્ઠ આચરણ તરીકે અનુસરી રહ્યા છે -
- મધ્યપ્રદેશ: આજીવિકા મિશન દ્વારા રાજગઢ જિલ્લામાં સ્થાનિક સ્તરે માસ્ક તૈયાર કરીને ગ્રામ પંચાયતોમાં જ તેનું વિતરણ કરવામાં આવે છે. ભોપાલ જિલ્લાના હુઝુર તાલુકામાં આવેલા આચરપુરા ગામના સરપંચે ગામવાસીઓમાં વિનામૂલ્યે માસ્કનું વિતરણ કર્યું હતું. નરસિંહપુર જિલ્લામાં આવેલા ચીચોલી બ્લોકની ખામરિયા પંચાયતમાં દિવાલ પર ચિત્રો દોરીને અને લખાણ લખીને લોકોમાં આ બીમારી અંગે જાગૃતિ ફેલાવવામાં આવે છે.
- તામિલનાડુ: ત્રિપ્પુર જિલ્લામાં આવેલા ત્રિપ્પુર બ્લોકની મંગલમ પંચાયતમાં પંચાયતના અધિકારીઓની દેખરેખ હેઠળ, સેનિટાઇઝેશનનું કામ કરવામાં આવે છે.
- નાગાલેન્ડ: મુખ્ચ સચિવ શ્રી તેમજેન ટોય ની પહેલ હેઠળ રાજ્ય સરકારે 17 માર્ચ 2020ના રોજ કોવિડ-19 પર વિશેષ સલાહકાર સમૂહ ની રચના કરી છે જે નાગાલેન્ડ રાજ્યમાં કોવિડ-19 મહામારીનો ફેલાવો રોકવા માટે તૈયારીઓ અને પ્રતિક્રિયા અંગે સરકારને સલાહસૂચન આપે છે.
ગ્રામ્ય સ્તરે, દીમાપૂરમાં કુહુબોટો બ્લોકમાં શોઝુખુ ગામ હેઠળ ઝાક્હે SHG દ્વારા નિરાધાર લોકોને રાંધેલુ ભોજન આપવામાં આવે છે અને દીમાપૂરમાં ચુમુકેડિમા બ્લોકમાં આવેલા સિગ્નલ અંગામી ગામના ગ્રામ્ય સ્તરીય સંગઠન દ્વારા દૈનિક રોજગારી કમાતા દરેક શ્રમિક પરિવારોને 10 કિલો ચોખા આપવામાં આવે છે.
GP/DS
(
પ્રધાનમંત્રીનું કાર્યાલય
પ્રધાનમંત્રીએ સૌને દુર્ગા અષ્ટમીની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ સૌને દુર્ગા અષ્ટમી નિમિત્તે શુભેચ્છા પાઠવી છે. પ્રધાનમંત્રીએ કહ્યું કે મા દુર્ગાના આશીર્વાદ હંમેશા આપણા પર રહે અને તેમના આશીર્વાદ આપણા સમાજમાં સુખ અને સુખાકારીની ભાવનાને આગળ વધારે.
શ્રેણીબદ્ધ ટ્વિટમાં પ્રધાનમંત્રીએ કહ્યું;
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોને રસીના 21.89 કરોડ કરતાં વધુ ડોઝ આપવામાં આવ્યા
રસીકરણ કામગીરી માટે રાજ્યો/કેન્દ્રશાસિત પ્રદેશો પાસે હજુ પણ 1.77 કરોડ કરતાં વધુ ડોઝ ઉપલબ્ધ
દેશભરમાં ચાલી રહેલા રસીકરણ અભિયાનમાં સહકાર આપવાના ઉદ્દેશ સાથે ભારત સરકાર તમામ રાજ્યો અને કેન્દ્રશાસિત પ્રદેશોને કોવિડની રસીના ડોઝ વિનામૂલ્યે આપી રહી છે. આ ઉપરાંત, ભારત સરકાર દ્વારા રાજ્યો/કેન્દ્રશાસિત પ્રદેશોને સીધી રસીની ખરીદી કરવાની પણ સુવિધા કરી આપવામાં આવી છે. મહામારીના વ્યવસ્થાપન અને નિયંત્રણ માટે ભારત સરકાર દ્વારા તૈયાર કરવામાં આવેલી વ્યાપક વ્યૂહનીતિમાં રસીકરણ અભિયાન એક મહત્વપૂર્ણ આધારસ્તંભની રચે છે. આ વ્યૂહનીતિના અન્ય મુદ્દામાં ટેસ્ટ, ટ્રેક, ટ્રીટ અને કોવિડ માટે યોગ્ય વર્તણૂકનું પાલન સામેલ છે.
ઉદારીકૃત અને પ્રવેગિત કોવિડ-19 રસીકરણ તબક્કા-3ની વ્યૂહનીતિનો દેશભરમાં 1 મે 2021થી અમલ શરૂ કરાયો છે.
આ નીતિ અંતર્ગત, દર મહિને કોઇપણ ઉત્પાદક માટે કેન્દ્રીય દવા લેબોરેટરી  દ્વારા મંજૂર કરવામાં આવેલા કુલ ડોઝમાંથી 50% ડોઝ ભારત સરકાર દ્વારા લેવામાં આવશે. ભારત સરકાર અગાઉની જેમ જ આ તમામ ડોઝ રાજ્ય સરકારોને સંપૂર્ણ વિનામૂલ્યે આપવાનું ચાલુ રાખશે.
ભારત સરકારે વિનામૂલ્યે શ્રેણી અને રાજ્યો દ્વારા સીધી પ્રાપ્તિની શ્રેણી એમ બંને અંતર્ગત આજદિન સુધીમાં તમામ રાજ્યો/કેન્દ્રશાસિત પ્રદેશોને રસીના 21.89 કરોડ કરતાં વધારે  ડોઝ પૂરા પાડ્યા છે.
આમાંથી, બગાડ સહિત 19,93,39,750 ડોઝનો ઉપયોગ કરવામાં આવ્યો છે .
રસીકરણની કામગીરી આગળ વધારવા માટે રાજ્યો/કેન્દ્રશાસિત પ્રદેશો પાસે હજુ પણ કોવિડની રસીના 1.77 કરોડ કરતાં વધારે  ડોઝ ઉપલબ્ધ છે.
આ ઉપરાંત, રસીના 7 લાખ  ડોઝ કામગીરી હેઠળ છે અને આવનારા 3 દિવસમાં રાજ્યો/કેન્દ્રશાસિત પ્રદેશોને આ જથ્થો પ્રાપ્ત થઇ જશે.
SD/GP/JD
(Visitor Counter : 221
પેટ્રોલિયમ અને કુદરતી ગેસ મંત્રાલય
દેશમાં એલપીજી ગ્રાહકોની સંખ્યા વધીને 29.11 કરોડ થઈ
પેટ્રોલિયમ અને કુદરતી ગેસ મંત્રાલયના રાજ્ય મંત્રી શ્રી રામેશ્વર તેલીએ આજે રાજ્યસભાને લેખિત જવાબમાં માહિતી આપી હતી કે, PAHAL યોજનામાં જોડાયેલા એલપીજી ગ્રાહકો રોકડ ટ્રાન્સફર સુસંગત છે. 01.07.2021 ના રોજ, કુલ 29.11 કરોડ એલપીજી ગ્રાહકોમાંથી, 27.27 કરોડ આ યોજનામાં જોડાયા છે અને તેઓ કેશ ટ્રાન્સફર સુસંગત  છે. રાજ્ય/કેન્દ્રશાસિત પ્રદેશ મુજબની વિગતો પરિશિષ્ટ- I માં છે.
એલપીજી સબસિડીનું ટ્રાન્સફર એક સ્વચાલિત પ્રક્રિયા છે. સામાન્ય રીતે તે લગભગ બે થી ત્રણ કામકાજના દિવસો લે છે. ઓઇલ માર્કેટિંગ કંપનીઓ  ના સંબંધિત નાગરિક ચાર્ટર મુજબ, રિફિલની ડિલિવરી માટે સમયમર્યાદા સાત કામકાજના દિવસો છે. જો કે, OMCs બે કાર્યકારી દિવસોમાં રિફિલ પહોંચાડવાનો પ્રયત્ન કરે છે.
01.04.2016ના રોજ દેશમાં કુલ 16.62 કરોડ એલપીજી ગ્રાહકો હતા જે 01.07.2021 ના રોજ વધીને 29.11 કરોડ થયા છે. રાજ્ય/કેન્દ્રશાસિત પ્રદેશ મુજબની વિગતો પરિશિષ્ટ- II માં છે.
|
|
|
|
પરિશિષ્ટ- I
|
|
રાજ્ય / કેન્દ્રશાસિત પ્રદેશ
|
|
સીટીસી ગ્રાહક 
|
|
આંદામાન અને નિકોબાર
|
|
1.0
|
|
આંધ્રપ્રદેશ
|
|
135.5
|
|
અરુણાચલ પ્રદેશ
|
|
2.5
|
|
આસામ
|
|
71.4
|
|
બિહાર
|
|
182.7
|
|
ચંડીગ
|
|
2.5
|
|
છત્તીસગઢ
|
|
51.0
|
|
દાદરા અને નગર હવેલી અને દમણ અને દીવ
|
|
1.5
|
|
દિલ્હી
|
|
42.2
|
|
ગોવા
|
|
4.3
|
|
ગુજરાત
|
|
100.5
|
|
હરિયાણા
|
|
66.5
|
|
હિમાચલ પ્રદેશ
|
|
18.2
|
|
જમ્મુ અને કાશમિર + લદ્દાખ
|
|
31.3
|
|
ઝારખંડ
|
|
55.2
|
|
કર્ણાટક
|
|
153.5
|
|
કેરળ + લક્ષદ્વીપ
|
|
85.0
|
|
મધ્યપ્રદેશ
|
|
147.0
|
|
મહારાષ્ટ્ર
|
|
259.9
|
|
મણિપુર
|
|
5.7
|
|
મેઘાલય
|
|
3.2
|
|
મિઝોરમ
|
|
2.9
|
|
નાગાલેન્ડ
|
|
2.3
|
|
ઓડિશા
|
|
85.1
|
|
પુડુચેરી
|
|
3.6
|
|
પંજાબ
|
|
82.3
|
|
રાજસ્થાન
|
|
157.2
|
|
સિક્કિમ
|
|
1.5
|
|
તમિલનાડુ
|
|
206.5
|
|
તેલંગાણા
|
|
106.6
|
|
ત્રિપુરા
|
|
7.4
|
|
ઉત્તર પ્રદેશ
|
|
404.7
|
|
ઉત્તરાખંડ
|
|
25.6
|
|
પશ્ચિમ બંગાળ
|
|
220.5
|
|
કુલ
|
|
2726.6
|
|
|
|
પરિશિષ્ટ-II
|
|
રાજ્ય / કેન્દ્રશાસિત પ્રદેશ
|
|
એલપીજી ગ્રાહક 
|
|
આંદામાન અને નિકોબાર
|
|
1.2
|
|
આંધ્રપ્રદેશ
|
|
143.7
|
|
અરુણાચલ પ્રદેશ
|
|
2.9
|
|
આસામ
|
|
74.1
|
|
બિહાર
|
|
187.8
|
|
ચંડીગઢ
|
|
2.8
|
|
છત્તીસગઢ
|
|
53.4
|
|
દાદરા અને નગર હવેલી અને દમણ અને દીવ
|
|
1.6
|
|
દિલ્હી
|
|
50.9
|
|
ગોવા
|
|
5.2
|
|
ગુજરાત
|
|
109.4
|
|
હરિયાણા
|
|
72.5
|
|
હિમાચલ પ્રદેશ
|
|
20.7
|
|
જમ્મુ અને કાશ્મીર + લદ્દાખ
|
|
33.4
|
|
ઝારખંડ
|
|
57.9
|
|
કર્ણાટક
|
|
167.9
|
|
કેરળ + લક્ષદ્વીપ
|
|
91.6
|
|
મધ્યપ્રદેશ
|
|
154.2
|
|
મહારાષ્ટ્ર
|
|
290.7
|
|
મણિપુર
|
|
6.0
|
|
મેઘાલય
|
|
3.3
|
|
મિઝોરમ
|
|
3.2
|
|
નાગાલેન્ડ
|
|
2.8
|
|
ઓડિશા
|
|
89.2
|
|
પુડુચેરી
|
|
3.8
|
|
પંજાબ
|
|
89.0
|
|
રાજસ્થાન
|
|
167.5
|
|
સિક્કિમ
|
|
1.6
|
|
તમિલનાડુ
|
|
217.9
|
|
તેલંગાણા
|
|
114.4
|
|
ત્રિપુરા
|
|
7.6
|
|
ઉત્તર પ્રદેશ
|
|
425.3
|
|
ઉત્તરાખંડ
|
|
28.1
|
|
પશ્ચિમ બંગાળ
|
|
229.2
|
|
કુલ
|
|
2911.0
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 230
મંત્રીમંડળ
મંત્રીમંડળે બાહ્ય અંતરિક્ષની શોધ અને શાંતિપૂર્ણ ઉદ્દેશ માટે બાહ્ય અંતરિક્ષનાં ઉપયોગમાં સહયોગ પર ભારત અને ઉઝબેકિસ્તાન વચ્ચેની સમજૂતીને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને બાહ્ય અંતરિક્ષની શોધ અને શાંતિપૂર્ણ ઉદ્દેશ માટે બાહ્ય અંતરિક્ષનાં ઉપયોગમાં સહયોગ પર ભારત અને ઉઝબેકિસ્તાન વચ્ચે થયેલી સમજૂતી વિશે જાણકારી આપી હતી. આ સમજૂતી પર 1 ઓક્ટોબર, 2018નાં રોજ નવી દિલ્હીમાં ઉજબેકિસ્તાનાં રાષ્ટ્રપતિની ભારતની યાત્રા દરમિયાન હસ્તાક્ષર થયા હતાં.
મુખ્ય અસર:
આ સમજૂતી ભારત અને ઉઝબેકિસ્તાન વચ્ચે સહયોગને વધારે ગાઢ બનાવશે અને દૂર સંવેદનશીલ, સેટેલાઇટ સંચાર, સેટેલાઇટ નેવિગેશન, અંતરિક્ષ વિજ્ઞાન તથા બાહ્ય અંતરિક્ષની શોધનાં ક્ષેત્રમાં નવી શોધ કામગીરીઓ અને ઉપયોગિતાની સંભાવનાઓમાં ઝડપ લાવશે.
લાભ:
આ સમજૂતીથી માનવતાનાં લાભ માટે અંતરિક્ષ ટેકનોલોજી ઉપયોગિતાનાં ક્ષેત્રમાં સંયુક્ત કામગીરી વધશે. આ સમજૂતીથી સંયુક્ત કાર્ય સમૂહ બનશે, જે સમજૂતીની જોગવાઈઓને લાગુ કરવાની સમયમર્યાદા અને ઉપાયો સહિત કાર્યયોજના તૈયાર કરશે.
RP
(Visitor Counter : 104
મંત્રીમંડળ
ઈન્સ્ટિટયુટ ઓફ કોસ્ટ એકાઉન્ટન્ટસ ઓફ ઈન્ડીયા  અને ઈન્સ્ટિટયુટ ઓફ કંપની સેક્રેટરીઝ ઓફ ઈન્ડીયા  એ વિદેશના દેશ / સંસ્થાઓ સાથે કરેલા સમજૂતિના કરારોને કેબિનેટની મંજૂરી
પ્રધાનમંત્રી શ્રી નરેન્દ્ર મોદીના અધ્યક્ષપદે મળેલી કેન્દ્ર સરકારની કેબિનેટે ઈન્સ્ટિટ્યુટ ઓફ કોસ્ટ એકાઉન્ટન્ટસ ઓફ ઈન્ડીયા  અને ઈન્સ્ટિટયુટ ઓફ કંપની સેક્રેટરીઝ ઓફ ઈન્ડીયા  એ વિદેશના વિવિધ દેશ / સંસ્થાઓ સાથે કરેલા સમજૂતિના કરારને કેબિનેટે પશ્ચાદવર્તી અસરથી અમલમાં આવે તે રીતે મંજૂરી આપી છે.
ઈન્સ્ટિટયુટ ઓફ કોસ્ટ એકાઉન્ટન્ટસ ઓફ ઈન્ડીયા  અને ઈન્સ્ટિટ્યુટ ઓફ કંપની સેક્રેટરીઝ ઓફ ઈન્ડીયા  એ વિદેશનાં ઈન્સ્ટિટ્યુટ ઓફ પબ્લિક એકાઉન્ટસ ,ઓસ્ટ્રેલિયા, ચાર્ટર્ડ ઈન્સ્ટિટ્યુટ ફોર સિક્યોરિટટીઝ એન્ડ ઈનવેસ્ટમેન્ટ, યુકે , ચાર્ટર્ડ ઈન્સ્ટિટ્યુટ ઓફ પબ્લિક ફાયનાન્સ એન્ડ એકાઉન્ટન્સી, , યુકે, ઈન્સ્ટિટ્યુટ ઓફ સર્ટિફાઈડ મેનેજમેન્ટ એકાઉન્ટન્ટસ, શ્રી લંકા અને ઈન્સ્ટિટ્યુટ ઓફ ચાર્ટર્ડ સેક્રેટરીઝ એન્ડ એડમિનિસ્ટ્રેશન , યુકે નામની વિદેશી સંસ્થાઓ સાથે સમજૂતિના કરાર ઉપર હસ્તાક્ષર કર્યા હતા.
આ વિવિધ કરારો તેમના કાર્યક્ષેત્ર સંબંધિત પરસ્પરની પદવીઓને માન્યતા અને જ્ઞાન અને અનુભવના આદાન-પ્રદાન તથા વાર્ષિક કોન્ફરન્સો /તાલીમ કાર્યક્રમો / વર્કશોપ્સ, સેમીનાર અને સંયુક્ત સંશોધન કાર્યક્રમો વગેરેમાં સહયોગની શ્રેણીબધ્ધ પ્રવૃત્તિઓ માટેની સુવિધાને સાનુકૂળતા કરી આપવાના હેતુથી કરવામાં આવ્યા હતા.
અસરઃ
હસ્તાક્ષર કરાયેલા સમજૂતિના કરારથી લાભાર્થી દેશોમાં સમાન ધ્યેય, જાહેર ઉત્તરદાયિત્વ અને ઈનોવેશનને આગળ ધપાવવામાં સહાય કરશે.
પશ્ચાદભૂમિકાઃ
ઈન્સ્ટિટ્યુટ ઓફ કોસ્ટ એકાઉન્ટન્ટસ ઓફ ઈન્ડીયા ની સ્થાપના સંસદના વિશેષ કાયદા, ધ કોસ્ટ એન્ડ વર્ક્સ એકાઉન્ટન્ટસ એકટ 1959 હેઠળ કોસ્ટ એકાઉન્ટન્ટસીના વ્યવસાયને વૈધાનિક વ્યવસાયી સંસ્થા તરીકે માન્યતા આપવાના ઉદ્દેશથી કરવામાં આવી છે. આ સંસ્થા એ કોસ્ટ એકાઉન્ટન્સીના વ્યવસાયનુ ભારતની એક માત્ર માન્ય તજજ્ઞ વૈધાનિક વ્યવસાયી અને લાયસન્સીંગ સંગઠન છે.
ઈન્સ્ટિટ્યુટ ઓફ કંપની સેક્રેટરીઝ ઓફ ઈન્ડીયા  એ ભારતની સંસદના કાયદા હેઠળ એટલે કે ધ કંપની સેક્રેટરીઝ એકટ 1980  હેઠળ ભારતમાં કંપની સેક્રેટરીઝના વ્યવસાયના વિકાસ અને નિયમન માટે સ્થપાયેલી વૈધાનિક સંસ્થા છે.
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ શિલોંગના આર્કબિશપ રેવ. ડોમનિક જાલાના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ શિલોંગના આર્કબિશપ રેવ. ડોમનિક જાલાના નિધન પર શોક વ્યક્ત કર્યો હતો.
પ્રધાનમંત્રીએ ટ્વીટ કરી લખ્યું હતું, આર્કબિશપના નિધનથી તેઓ દુઃખી છે. શ્રી મોદીએ કહ્યું કે “રેવ. ડોમનિક જાલાને હંમેશા સમાજની સેવા અને મેઘાલયની પ્રગતિ માટેનાં એમના જુસ્સા માટે યાદ કરવામાં આવશે. એમના આત્માને શાંતિ મળે.”
RP
(Visitor Counter : 93
પ્રધાનમંત્રીનું કાર્યાલય
પ્રધાનમંત્રીએ રાષ્ટ્રમંડળ રમતોમાં પુરૂષ 69 કિગ્રા શ્રેણીમાં કાંસ્યપદક જીતવા બદલ વેટલિફ્ટર દીપક લાઠેરને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ રાષ્ટ્રમંડળ રમતોમાં વેટલિફ્ટિંગમાં કાંસ્યપદક જીતવા બદલ દીપક લાઠેરને અભિનંદન પાઠવ્યા હતા.
પ્રધાનમંત્રીએ કહ્યું, “આપણા વેટલિફ્ટર્સ શ્રેષ્ઠ ફોર્મમાં છે ! મારા યુવાન મિત્ર દીપક લાઠેરે પુરૂષ 69 કિગ્રા શ્રેણીમાં કાંસ્યપદક જીત્યો છે. આ યુવા મિત્રોને અભિનંદન અને તેમના ભવિષ્ય માટે શુભકામનાઓ.
દીપક લાઠેર ગોલ્ડ કોસ્ટ ખાતે પુરૂષ 69 કિગ્રા શ્રેણીમાં કાંસ્ય પદક જીતીને રાષ્ટ્રમંડળ રમતોમાં પદક જીતનારો સૌથી નાની વયનો ભારતીય વેટલિફ્ટર બની ગયો છે.
(Visitor Counter : 126
પ્રધાનમંત્રીનું કાર્યાલય
પ્રધાનમંત્રીએ અમદાવાદ-મહેસાણા  ગેજ કન્વર્ઝન પ્રોજેક્ટ પૂર્ણ થવા પર ખુશી વ્યક્ત કરી
પ્રધાનમંત્રી શ્રી નરેન્દ્ર મોદીએ અમદાવાદ-મહેસાણા  ગેજ કન્વર્ઝન પ્રોજેક્ટ પૂર્ણ થવા પર ખુશી વ્યક્ત કરી છે.
શ્રી મોદીએ કહ્યું કે તે વાણિજ્ય અને કનેક્ટિવિટી માટે ઉત્તમ રહેશે.
ઉપરોક્ત પ્રોજેક્ટ ટ્રેન કામગીરીને સુવ્યવસ્થિત કરશે, અમદાવાદ અને મહેસાણા વચ્ચે મુસાફરીનો સમય ઘટાડશે અને મુખ્ય અમદાવાદ-દિલ્હી રૂટ પર નૂર વહન ક્ષમતામાં વધારો કરશે.
રેલવે મંત્રાલયના ટ્વીટનો જવાબ આપતાં પ્રધાનમંત્રીએ ટ્વિટ કર્યું; "વાણિજ્ય અને કનેક્ટિવિટી માટે સરસ."
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ શ્રી બૉરીસ જ્હૉનસનને ચૂંટણી જીતવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ શ્રી બૉરિસ જ્હૉનસનને યુકેની ચૂંટણીમાં બહુમતી પ્રાપ્ત કરવા બદલ અભિનંદન પાઠવ્યા હતા.
પ્રધાનમંત્રીએ કહ્યું કે “પ્રધાનમંત્રી બૉરિસ જ્હૉનસનને ભારે બહુમતી સાથે ફરીથી જીત મેળવવા બદલ ખૂબ અભિનંદન. હું તેમને શુભેચ્છા પાઠવું છું અને ભારત-યુકેના ઘનિષ્ઠ સંબંધો માટે સાથે મળીને કામ કરવાની આશા વ્યક્ત કરૂં છું.”
NP/RP/DS
(Visitor Counter : 89
પ્રધાનમંત્રીનું કાર્યાલય
પ્રધાનમંત્રીએ પૂણેની ફેક્ટરીમાં આગથી મૃત્યુ પામનારા લોકો પ્રત્યે દુઃખ વ્યક્ત કર્યુ; મૃતકોના પરિજનો માટે આર્થિક સહાય જાહેર કરી
પ્રધાનમંત્રી શ્રી નરેન્દ્ર મોદીએ મહારાષ્ટ્રના પૂણેની એક ફેક્ટરીમાં આગથી મોતને ભેટેલા લોકો અંગે દુઃખ વ્યક્ત કર્યુ હતું. પ્રધાનમંત્રીએ આર્થિક સહાયની ઘોષણા પણ કરી હતી.
પ્રધાનમંત્રીએ કહ્યું હતું, ‘ મહારાષ્ટ્રના પૂણેની એક ફેક્ટરીમાં આગથી મૃત્યુ પામેલા લોકો માટે શોક અનુભવું છું. તેમના શોકગ્રસ્ત પરિવારજનોને સાંત્વના.’
પ્રધાનમંત્રીએ મહારાષ્ટ્રના પૂણેમાં ઈન્ડસ્ટ્રીઅલ યુનિટમાં આગથી જીવ ગુમાવનારા પ્રત્યેક લોકોના નજીકના પરિવારજન માટે PMNRFમાંથી રૂ. 2 લાખની આર્થિક સહાય જાહેર કરી હતી. આગમાં ઘાયલ થયેલા લોકોને રૂ. 50000ની સહાય આપવામાં આવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રાષ્ટ્રપતિ સચિવાલય
ભારતના રાષ્ટ્રપતિએ દાદી પ્રકાશમણિની યાદમાં ટપાલ ટિકિટ બહાર પાડી
ભારતના રાષ્ટ્રપતિ શ્રીમતી દ્રૌપદી મુર્મુએ આજે  રાષ્ટ્રપતિ ભવન સાંસ્કૃતિક કેન્દ્ર ખાતે બ્રહ્મા કુમારીના ભૂતપૂર્વ વડા દાદી પ્રકાશમણિની યાદમાં એક ટપાલ ટિકિટ બહાર પાડી. આ સ્ટેમ્પ દાદી પ્રકાશમણીની 16મી પુણ્યતિથિ નિમિત્તે સંચાર મંત્રાલયના પોસ્ટ વિભાગની 'માય સ્ટેમ્પ' પહેલ હેઠળ બહાર પાડવામાં આવી હતી.
આ પ્રસંગે રાષ્ટ્રપતિએ જણાવ્યું હતું કે દાદી પ્રકાશમણિએ આધ્યાત્મિકતા દ્વારા ભારત અને વિદેશમાં ભારતીય મૂલ્યો અને સંસ્કૃતિનો ફેલાવો કર્યો હતો. તેમના નેતૃત્વ હેઠળ, બ્રહ્મા કુમારી વિશ્વની સૌથી મોટી મહિલાઓની આગેવાની હેઠળની આધ્યાત્મિક સંસ્થા બની. એક સાચા નેતાની જેમ, તેઓ પડકારજનક સંજોગોમાં પણ વિશ્વાસ અને હિંમત સાથે બ્રહ્મા કુમારી પરિવાર સાથે ઉભા રહ્યા અને હંમેશા તેમને માર્ગદર્શન આપ્યું.
રાષ્ટ્રપતિએ કહ્યું કે આ વિશ્વનું સૌથી મોટું સત્ય છે કે જીવન અસ્થાયી છે અને વ્યક્તિને તેના કાર્યોના કારણે જ યાદ કરવામાં આવે છે. તેમણે ઉમેર્યું હતું કે જન કલ્યાણની ભાવના સાથે ઉમદા કાર્યો કરવા જોઈએ. તેમણે શેર કર્યું કે દાદાજી ભલે શારીરિક રીતે આપણી વચ્ચે ન હોય, પરંતુ તેમના આધ્યાત્મિક અને ઉદાર વ્યક્તિત્વની યાદો અને માનવ કલ્યાણનો તેમનો સંદેશ હંમેશા આપણી વચ્ચે જીવંત રહેશે અને આવનારી પેઢીઓને પ્રેરણા આપતા રહેશે.
ચંદ્રયાન-3 મિશનની તાજેતરની સફળતા વિશે બોલતા રાષ્ટ્રપતિએ કહ્યું કે આપણે બધાએ ભારતના વૈજ્ઞાનિકોની અભૂતપૂર્વ સફળતા જોઈ છે. તેમણે ઉમેર્યું હતું કે ભારત ચંદ્રના દક્ષિણ ધ્રુવ સુધી પહોંચનારો પ્રથમ દેશ બન્યો છે. તેમણે વિશ્વાસ વ્યક્ત કર્યો હતો કે ચંદ્રયાન-3 મિશન દ્વારા ચંદ્રની જમીન પરથી નવી માહિતી પ્રાપ્ત થશે જેનો સમગ્ર વિશ્વને ફાયદો થશે.
રાષ્ટ્રપતિનું ભાષણ જોવા માટે કૃપા કરીને અહીં ક્લિક કરો
CB/GP/NP
(Visitor Counter : 102
ગૃહ મંત્રાલય
 આંદામાન અને નિકોબાર દ્વિપ સમૂહ ભાડુઆત નિયમન, 2023  દાદરા અને નગર હવેલી તથા દમણ અને દીવ ભાડુઆત નિયમન, 2023  લક્ષદ્વીપ ભાડુઆત નિયમન, 2023ની જાહેરાત
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે  આંદામાન અને નિકોબાર ટાપુ ભાડુઆત નિયમન, 2023  દાદરા અને નગર હવેલી તથા દમણ અને દીવ ભાડુઆત નિયમન, 2023  લક્ષદ્વીપ ભાડુઆત નિયમન, 2023  ભારતના બંધારણની કલમ 240 હેઠળ લક્ષદ્વીપ ભાડુઆત નિયમન, 2023ને લાગુ કરવાની દરખાસ્તને મંજૂરી આપી દીધી છે.
ધ આંદામાન અને નિકોબાર ટાપુ સમૂહ ભાડુઆત નિયમન, 2023; દાદરા અને નગર હવેલી તથા દમણ અને દીવ ભાડુઆત નિયમન, 2023; અને લક્ષદ્વીપ ભાડુઆત નિયમન, 2023 આંદામાન અને નિકોબાર ટાપુઓ, દાદરા અને નગર હવેલી તથા દમણ અને દીવ અને લક્ષદ્વીપ મકાનમાલિક અને ભાડુઆત બંનેના હિતો અને અધિકારોને સંતુલિત કરીને ના કેન્દ્રશાસિત પ્રદેશોમાં જગ્યા ભાડે આપવા માટે જવાબદાર અને પારદર્શક ઇકોસિસ્ટમ ઊભી કરવા માટે કાયદેસર માળખું પ્રદાન કરશે.
આ નિયમો ભાડા બજારમાં ખાનગી રોકાણ અને ઉદ્યોગસાહસિકતાને વેગ આપશે, સ્થળાંતર કરનારાઓ, ઔપચારિક અને અનૌપચારિક ક્ષેત્રના કામદારો, વ્યાવસાયિકો, વિદ્યાર્થીઓ વગેરે સહિત સમાજના વિવિધ આવક વર્ગો માટે પર્યાપ્ત ભાડાના આવાસ સ્ટોકનું સર્જન કરશે. તે ગુણવત્તાયુક્ત ભાડાના રહેઠાણની સુલભતા વધારવામાં પણ મદદરૂપ થશે; અને રેન્ટલ હાઉસિંગ માર્કેટનું ધીમે ધીમે ઔપચારિકરણ તરફ દોરી જશે, જે કેન્દ્રશાસિત પ્રદેશો આંદામાન અને નિકોબાર ટાપુઓ, દાદરા અને નગર હવેલી તથા દમણ અને દીવ અને લક્ષદ્વીપમાં એક વાઇબ્રન્ટ, સંતુલિત અને સર્વસમાવેશક રેન્ટલ હાઉસિંગ માર્કેટ ઊભું કરશે.
CB/GP/JD
(Visitor Counter : 37
પ્રધાનમંત્રીનું કાર્યાલય
પ્રધાનમંત્રીએ “અર્થ ગંગા પરિયોજના”ની સમીક્ષા કરી: અસંતુલનનું નિવારણ; લોકોનું જોડાણ
પ્રધાનમંત્રી શ્રી નરેન્દ્ર મોદીએ આજે “અર્થ ગંગા પરિયોજના” અંતર્ગત અમલમાં મૂકવાની યોજનાઓની સમીક્ષા કરી હતી.
પ્રધાનમંત્રી શ્રી નરેન્દ્ર મોદીએ 14 ડિસેમ્બર 2019ના રોજ કાનપુર ખાતે રાષ્ટ્રીય ગંગા પરિષદની પ્રથમ બેઠક દરમિયાન ગંગા નદીના કાંઠા વિસ્તારોમાં આર્થિક પ્રવૃત્તિઓમાં નવી ઉર્જાનો સંચાર કરવા માટે ‘અર્થ ગંગા’ નામની એક પરિયોજનાના અમલીકરણનો સંકલ્પ કર્યો હતો.
જળમાર્ગ વિકાસ પરિયોજના નો ઉદ્દેશ્ય ગંગા નદીને દિશાસૂચનાના એક સલામત માધ્યમ તરીકે વિકસાવવાનો છે અને વિશ્વ બેંકની ટેકનિકલ તેમજ આર્થિક સહાયની મદદથી આ પરિયોજનાનું અમલીકરણ થઇ રહ્યું છે. ‘અર્થ ગંગા પરિયોજના’માં JVMPનું પુનઃએન્જિનિયરિંગ કરીને તેમાં ગંગા નદીના કાંઠાની આસપાસના વિસ્તારોમાં આર્થિક પ્રવૃત્તિઓ પર ધ્યાન કેન્દ્રિત કરીને સ્થાનિક સમુદાયોને પણ તેમાં સામેલ કરવાનો સંકલ્પ કરવામાં આવ્યો છે.
સામુદાયિક સ્તરે આર્થિક પ્રવૃત્તિઓને વેગ આપવા માટે “અર્થ ગંગા પરિયોજના” અંતર્ગત ગંગામાં નાના જેટ્ટી  ઉભા કરવામાં આવશે જેથી ઉત્તરપ્રદેશ, બિહાર, ઝારખંડ અને પશ્ચિમ બંગાળમાં ગંગા કાંઠાના વિસ્તારોમાં આર્થિક પ્રવૃત્તિઓને વેગ આપી શકાય. અંદાજે 40 તરતા જેટ્ટી અને રો-રો ટર્મિનલની 10 જોડી આ ચાર રાજ્યોમાં ગંગા પટ્ટાના વિસ્તારોમાં ગંગા નદીમાં તૈયાર કરવાની યોજના છે. આ સુવિધાના કારણે ખેડૂતોને સ્થાનિક ઉત્પાદનોની હેરફેર કરવામાં જે ખર્ચ થઇ રહ્યો છે તેમાં નોંધપાત્ર ઘટાડો થશે.
‘અર્થ ગંગા’ પરિયોજનાથી વ્યાપાર અને બજાર સુધીની પહોંચના સંદર્ભમાં વિવિધ લાભો આપવા ઉપરાંત, સ્થાનિક સમુદાયોના આર્થિક ઉત્કર્ષ અને મુસાફરોને પરિવહનની સુવિધા પણ થતા, મોટાપાયે કૌશલ્યવાન લોકોની પ્રગતિ સુનિશ્ચિત થશે અને જાહેર/ ખાનગી ક્ષેત્રના ક્ષમતા વિકાસમાં પણ વધારો થશે. “અર્થ ગંગા પરિયોજના”થી ગંગા બેઝિન પ્રદેશમાં આર્થિક વિકાસ વધશે અને તેનાથી આગામી 5 વર્ષમા રૂપિયા 1000 કરોડથી વધુ આર્થિક લાભ થશે.
જહાજ રાજ્યમંત્રી  શ્રી મનસુખ એલ. માંડવિયા પણ આ બેઠક દરમિયાન ઉપસ્થિત રહ્યા હતા.
GP/DS
(Visitor Counter : 159
પ્રધાનમંત્રીનું કાર્યાલય
પ્રધાનમંત્રીએ ભારતનું સંરક્ષણ ઉત્પાદન પ્રથમ વખત રૂ. 1 લાખ કરોડના આંકને પાર થતા પ્રશંસા કરી
પ્રધાનમંત્રી શ્રી નરેન્દ્ર મોદીએ પ્રથમ વખત ભારતનું સંરક્ષણ ઉત્પાદન રૂ. 1 લાખ કરોડના આંકને પાર થતા પ્રશંસા કરી છે.
સંરક્ષણ મંત્રીના ટ્વીટના જવાબમાં પ્રધાનમંત્રીએ ટ્વીટ કર્યું:
“આ એક એવી સિદ્ધિ છે જે દરેક ભારતીયના ચહેરા પર સ્મિત લાવશે.
આ ક્ષેત્રમાં અપ્રતિમ ઉત્સાહ દર્શાવવા બદલ ભારતના લોકોને અભિનંદન. આપણે આ ક્ષેત્રમાં હજી વધુ વિકાસ કરવાના અમારા માર્ગ પર છીએ."
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ મહિલા બોક્સિંગ 75 કિગ્રા વર્ગમાં સિલ્વર મેડલ જીતવા બદલ લોવલિના બોર્ગોહેનને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ એશિયન ગેમ્સમાં મહિલા બોક્સિંગ 75 કિગ્રા વર્ગમાં સિલ્વર મેડલ જીતવા બદલ લોવલિના બોર્ગોહેનને અભિનંદન પાઠવ્યા હતા.
પ્રધાનમંત્રી શ્રીએ પોસ્ટ કર્યું હતું
“@LovlinaBorgohaiને મહિલા બોક્સિંગ 75 kg વર્ગમાં સિલ્વર મેડલ જીતવા બદલ અભિનંદન.
તેણીના કૌશલ્ય અને ટેકનિકના અસાધારણ પ્રદર્શન સાથે, તેણીએ આપણા દેશને ઉજવણી કરવા માટે એક મહાન કારણ આપ્યું છે. તેણી ઊંચાઈ પ્રાપ્ત કરતી રહે અને ભારતને ગૌરવ અપાવતી રહે.”
CB/GP/JD
(
ગૃહ મંત્રાલય
કેબિનેટે છત્તીસગઢ રાજ્યના બીજાપુર, દંતેવાડા અને સુકમા જિલ્લાના અંતરિયાળ વિસ્તારોમાંથી ભરતી રેલી દ્વારા સીઆરપીએફમાં કોન્સ્ટેબલ તરીકે મૂળ આદિવાસી યુવાનોની ભરતી કરવા માટે કોન્સ્ટેબલના પદ માટેની શૈક્ષણિક લાયકાતમાં છૂટછાટને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે દક્ષિણ છત્તીસગઢના બીજાપુર, દંતેવાડા અને સુકમા જેવા 03 જિલ્લાઓમાંથી CRPFમાં કોન્સ્ટેબલ  તરીકે 400 ઉમેદવારોની ભરતી માટે 10મા ધોરણ પાસથી 8મા ધોરણ સુધીની જરૂરી લઘુત્તમ શૈક્ષણિક લાયકાતમાં છૂટછાટ આપવાના ગૃહ મંત્રાલયના પ્રસ્તાવને મંજૂરી આપી છે.
સ્થાનિક અખબારોમાં જાહેરાત આપવા અને આ ત્રણ જિલ્લાના આ અંતરિયાળ વિસ્તારોમાં આ રેલીના વ્યાપક પ્રચાર માટે તમામ માધ્યમો અપનાવવા ઉપરાંત, CRPF ત્યારબાદ આ નવા ભરતી થયેલા તાલીમાર્થીઓને પ્રોબેશન સમયગાળા દરમિયાન ઔપચારિક શિક્ષણ આપશે.
છત્તીસગઢ રાજ્યના બીજાપુર, દંતેવાડા અને સુકમા એમ ત્રણ જિલ્લાના અંતરિયાળ વિસ્તારોના 400 આદિવાસી યુવાનોને રોજગારીની તકો મળશે. ભરતી માટે ભૌતિક ધોરણોમાં યોગ્ય છૂટછાટ પણ ગૃહ મંત્રાલય દ્વારા આપવામાં આવશે.
CRPF એ કેન્દ્રીય સશસ્ત્ર પોલીસ દળોમાંનું એક છે, જે મૂળભૂત રીતે કાયદો અને વ્યવસ્થાની જાળવણી, બળવાખોરીનો સામનો કરવા અને આંતરિક સુરક્ષા જાળવવા જેવી ફરજો માટે છે. તાત્કાલિક કિસ્સામાં, CRPF એ છત્તીસગઢના પ્રમાણમાં પછાત વિસ્તારોમાંથી 400 મૂળ આદિવાસી યુવાનોને કોન્સ્ટેબલ  તરીકે ભરતી કરવાનો પ્રસ્તાવ મૂક્યો છે. ધોરણ 10 પાસની નિર્ધારિત લઘુત્તમ શૈક્ષણિક લાયકાત પ્રાપ્ત કર્યા પછી જ તેઓ સેવામાં કન્ફર્મ કરવામાં આવશે, આમ આ ભરતીઓને ઔપચારિક શિક્ષણ આપવામાં આવશે અને CRPF તેમના પ્રોબેશન સમયગાળા દરમિયાન અભ્યાસ સામગ્રી, પુસ્તકો અને કોચિંગ સહાય પૂરી પાડવા જેવા તમામ સંભવિત સમર્થન આપશે. જો જરૂરી હોય તો, નિયત શૈક્ષણિક લાયકાત પ્રાપ્ત કરવા માટે નવી ભરતીની સુવિધા માટે સમયગાળો યોગ્ય રીતે લંબાવી શકાય છે. તેમને 10મા ધોરણની પરીક્ષા આપવા માટે સુવિધા આપવા માટે, આ ભરતીઓને કેન્દ્ર/રાજ્ય સરકારો દ્વારા માન્યતા પ્રાપ્ત નેશનલ ઇન્સ્ટિટ્યૂટ ઑફ ઓપન સ્કૂલ્સમાં નોંધણી કરવામાં આવશે.
CRPFએ 2016-2017 દરમિયાન છત્તીસગઢના બીજાપુર, દંતેવાડા, નારાયણપુર અને સુકમા નામના ચાર જિલ્લાઓમાંથી અનુસૂચિત જનજાતિના ઉમેદવારોની ભરતી કરીને એક બસ્તરિયા બટાલિયન ઊભી કરી હતી. જો કે, તે શ્રેષ્ઠ પરિણામો આપી શક્યું નથી કારણ કે આંતરિક વિસ્તારોના મૂળ યુવાનો જરૂરી શૈક્ષણિક લાયકાત એટલે કે 10 પાસ ન હોવાને કારણે ભરતી પ્રક્રિયામાં સ્પર્ધા કરી શક્યા ન હતા.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 107
કાર્મિક, લોક ફરિયાદ અને પેન્શન મંત્રાલય
ડીઓપીટી પ્રથમ પ્રકારનાં આઇજીઓટી ઇ-લર્નિંગ પ્લેટફોર્મ સાથે મોખરાનાં કોવિડ-19 વોરિયર્સને સક્ષમ બનાવશે
ભારત સરકારનાં પર્સનલ અને ટ્રેનિંગ વિભાગે ભારતનાં તમામ હેલ્થકેર અને કોવિડ-19 વોરિયર્સને તાલીમ આપવા ડિજિટલ પ્લેટફોર્મ પ્રસ્તુત કર્યું
પર્સનલ અને ટ્રેનિંગ વિભાગે રોગચાળા સામે લડવા તાલીમ અને અપડેટ સાથે સજ્જ કરવા તમામ ફ્રન્ટ-લાઇન વર્કર્સ માટે કોવિડ-19 સામે સંઘર્ષ કરવા લર્નિંગ પ્લેટફોર્મ  શરૂ કરવાની જાહેરાત કરી છે. ઉચિત તાલીમ તેમને રોગચાળાના તબક્કાઓ માટે તૈયાર પણ કરશે. અન્ય સંભવિત બીજી હરોળના વર્કફોર્સને કોવિડ 19ની તાલીમ આપીને ભારત વિકસતા સંજોગો માટે વધુ સારી રીતે તૈયાર કરશે.
લક્ષિત જૂથ ડૉક્ટરો, નર્સો, પેરામેડિક્સ, હાઇજીન વર્કર્સ, ટેકનિશિયનો, આનુષંગિક નર્સિંગ મિડવાઇવ્સ , કેન્દ્ર અને રાજ્ય સરકારના અધિકારીઓ, નાગરિક સુરક્ષા અધિકારીઓ, વિવિધ પોલીસ સંસ્થાઓ, નેશનલ કેડેટ કોર્પ્સ , નેહરુ યુવા કેન્દ્ર સંગઠન , નેશનલ સર્વિસ સ્કીમ , ઇન્ડિયન રેડ ક્રોસ સોસાયટી , ભારત સ્કાઉટ્સ એન્ડ ગાઇડ્સ  અને અન્ય સ્વયંસેવકો છે.
પ્લેટફોર્મ દરેક તાલીમાર્થીને તેમને કાર્યસ્થળે કે ઘરે ક્યુરેટેડ, ચોક્કસ-કામગીરીની સામગ્રી એમની પસંદગીના ડિવાઇઝ પર પૂરી પાડે છે. આઇજીઓટી પ્લેટફોર્મ વસ્તીના સ્કેલ પર ડિઝાઇન કરવામાં આવ્યું છે અને આગામી અઠવાડિયાઓમાં આશરે 1.50 કરોડ કામદારો અને સ્વયંસેવકોને તાલીમ પ્રદાન કરશે. આઇજીઓટી પર નવ  કોર્સ સાથે શરૂ થયેલી આ સેવા કોવિડ, આઇસીયુ કેર અને વેન્ટિલેશન મેનેજમેન્ટ, ક્લિનિકલ મેનેજમેન્ટ, પીપીઇ દ્વારા ઇન્ફેક્શન પ્રિવેન્શન, ઇન્ફેક્શન ક્ન્ટ્રોલ એન્ડ પ્રિવેન્શનલ, ક્વારેન્ટાઇન અને આઇસોલેશન, લેબોરેટરી સેમ્પલ કલેક્શન એન્ડ ટેસ્ટિંગ, કોવિડ 19 કેસોનું મેનેજમેન્ટ, કોવિડ 19ની તાલીમ જેવા વિષયો પર મૂળભૂત જાણકારી આપે છે.
પોતાના કસ્ટમાઇઝ અભિગમ દ્વારા કોવિડ-વોરિયર્સ આ વન-સ્ટોપ સોર્સમાંથી રિયલ-ટાઇમમાં પોતાને અપડેટ રાખીને મહત્ત્વપૂર્ણ ક્ષેત્રો વિશે જાણકારી મેળવી શકે છે તથા પ્રવર્તમાન અને વિકસતી સ્થિતિઓમાં પ્રતિસાદ આપી શકે છે. પ્લેટફોર્મ કોઈ પણ જગ્યાએ, કોઈ પણ સમયે શીખવાની અમર્યાદિત રિક્વેસ્ટની માગ પૂર્ણ કરવા સારી રીતે સજ્જ છે. ડેસ્કટોપ અને મોબાઇલ વર્ઝન માટે સરળતાપૂર્વક મેન્યુઅલ રીતે ઉપયોગ કરવા પ્લેટફોર્મ સુલભ થઈ શકશે, જેથી તમામ માટે આ સુલભ થાય છે.
પ્લેટફોર્મ આદરણીય પ્રધાનમંત્રી શ્રી નરેન્દ્ર મોદીના ‘દેશની સેવા કરતાં લોકોની સારસંભાળ’નાં વિઝનને પ્રતિબિંબિત કરે છે અને તેમના જુસ્સાને વધારે છે. કોવિડ-19 હેલ્થકેર વોરિયર્સના મોખરાના સાધનો પૈકીના મહત્ત્વપૂર્ણ સાધન તરીકે તેમની અપડેટ જાણકારી અને ક્ષમતા કોવિડ-19 રોગચાળા સામેની લડાઈમાં તેમને મદદરૂપ થશે અને આપણા દેશને વિજય અપાવશે.
આ જરૂરિયાતો પૂર્ણ કરવા આઇજીઓટીનું વર્ઝન આ યુઆરએલ લિન્ક  સાથે પ્રસ્તુત કરવામાં આવ્યું છે. પ્લેટફોર્મનું પ્રથમ વર્ઝન ગૂગલ ક્રોમ અને મોઝિલા ફાયરફોક્સ સાથે ઉપયોગ કરવા ઉપલબ્ધ છે તથા હવે પછીનાં તમામ વર્ઝન અન્ય બ્રાઉઝર્સને સપોર્ટ કરશે.
RP